Ադրբեջանի ռազմածովային ուժերը (ՌԾՈՒ) կազմված են խորհրդային Կասպյան տորմիղից ժառանգած նավերից ու կատերներից, որոնք լրացվել են թուրքական և ամերիկյան պահականավակներով: Խոշորագույն նավը ծայրահեղ հնացած 159Ա նախագծի պահականավն է (ֆրեգատ): Ամբողջ նավատորմը խիստ հնացել է, չունի ոչ մի հրթիռային սպառազինություն, ուստի, այսօրվա դրությամբ, Կասպից ծովում ամենաթույլն է: Հավանաբար, իրավիճակը մասամբ կփոխի իսրայելական ՕՊՎ-62 նախագծով 6 պարեկային նավերի կառուցումը, որոնք կսպառազինվեն «Սպայք-ՆԼՕՍ» համապիտանի (ունիվերսալ) հրթիռներով: